สรุปภาวะตลาดต่างประเทศ
สรุปภาวะตลาดต่างประเทศประจำวันที่ 1 มิ.ย. 2561
4 มิ.ย. 2561

ดัชนีดาวโจนส์ตลาดหุ้นนิวยอร์กปิดปรับตัวเพิ่มขึ้นเมื่อวันศุกร์ (1 มิ.ย.) ขานรับตัวเลขจ้างงานนอกภาคเกษตรสหรัฐที่พุ่งเกินคาดในเดือนพ.ค. ขณะที่อัตราว่างงานก็ต่ำกว่าคาดการณ์
ดัชนีเฉลี่ยอุตสาหกรรมดาวโจนส์ทะยาน 219.37 จุด หรือ 0.90% ปิดที่ 24,635.21 จุด ดัชนี S&amp;P 500 เพิ่มขึ้น 29.35 จุด หรือ 1.08% ปิดที่ 2,734.62 จุด ดัชนี Nasdaq บวก 112.21 จุด หรือ 1.51% ปิดที่ 7,554.33 จุด
 
ตลาดหุ้นยุโรปปิดปรับตัวเพิ่มขึ้นเมื่อวันศุกร์ (1 มิ.ย.) เนื่องจากนักลงทุนคลายความวิตกกังวลเกี่ยวกับสถานการณ์ทางการเมืองในอิตาลีและสเปน
ดัชนี Stoxx Europe 600 ทะยานขึ้น 1% ปิดที่ 386.91 จุด
ดัชนี DAX ตลาดหุ้นเยอรมันปิดที่ 12,724.27 จุด เพิ่มขึ้น 119.38 จุด หรือ 0.95% ดัชนี CAC-40 ตลาดหุ้นฝรั่งเศสปิดที่ 5,465.53 จุด เพิ่มขึ้น 67.13 จุด หรือ 1.24% ดัชนี FTSE 100 ตลาดหุ้นลอนดอนปิดที่ 7,701.77 จุด เพิ่มขึ้น 23.57 จุด หรือ 0.31%
 
ตลาดหุ้นลอนดอนปิดปรับตัวเพิ่มขึ้นเมื่อวันศุกร์ (1 มิ.ย.) เนื่องจากนักลงทุนคลายความวิตกกังวลเกี่ยวกับสถานการณ์ทางการเมืองในอิตาลีและสเปน
ดัชนี FTSE 100 ตลาดหุ้นลอนดอนเพิ่มขึ้น 23.57 จุด หรือ 0.31% ปิดที่ 7,701.77 จุด
 
สัญญาทองคำตลาดนิวยอร์กปิดปรับตัวลงเมื่อวันศุกร์ (1 มิ.ย.) โดยได้รับปัจจัยกดดันจากสกุลเงินดอลลาร์ที่แข็งค่าขึ้น หลังสหรัฐเผยตัวเลขจ้างงานนอกภาคเกษตรที่พุ่งเกินคาดในเดือนพ.ค. ขณะที่อัตราว่างงานก็ต่ำกว่าคาดการณ์
สัญญาทองคำตลาด COMEX (Commodity Exchange) ส่งมอบเดือนส.ค. ร่วงลง 5.4 ดอลลาร์ หรือ 0.41% ปิดที่ 1,299.3 ดอลลาร์/ออนซ์
สัญญาโลหะเงินส่งมอบเดือนก.ค. ลดลง 1.7 เซนต์ หรือ 0.1% ปิดที่ 16.441 ดอลลาร์/ออนซ์
สัญญาพลาตินัมส่งมอบเดือนก.ค. ลดลง 3.4 ดอลลาร์ หรือ 0.37% ปิดที่ 906.7 ดอลลาร์/ออนซ์
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดร่วงลงเมื่อวันศุกร์ (1 มิ.ย.) จากความวิตกเกี่ยวกับการเพิ่มกำลังการผลิตน้ำมันของสหรัฐ ซึ่งใกล้แตะระดับการผลิตของรัสเซีย ซึ่งเป็นประเทศผู้ผลิตน้ำมันมากที่สุดของโลกในขณะนี้
สัญญาน้ำมันดิบ WTI ส่งมอบเดือนก.ค. ลดลง 1.23 ดอลลาร์ หรือ 1.8% ปิดที่ 65.81 ดอลลาร์/บาร์เรล
สัญญาน้ำมันดิบเบรนท์ส่งมอบเดือนส.ค. ลดลง 77 เซนต์ หรือ 1% ปิดที่ 76.79 ดอลลาร์/บาร์เรล
 
สกุลเงินดอลลาร์แข็งค่าเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อวันศุกร์ (1 มิ.ย.) ขานรับตัวเลขจ้างงานนอกภาคเกษตรสหรัฐที่พุ่งเกินคาดในเดือนพ.ค. ขณะที่อัตราว่างงานก็ต่ำกว่าคาดการณ์
ดอลลาร์แข็งค่าเทียบเยนที่ระดับ 109.53 เยน จาก 108.68 เยน และแข็งค่าเทียบฟรังก์สวิสที่ 0.9887 ฟรังก์ จาก 0.9849 ฟรังก์
ยูโรอ่อนค่าลงเมื่อเทียบดอลลาร์แตะ 1.1663 ดอลลาร์ จาก 1.1691 ดอลลาร์ ขณะที่ปอนด์แข็งเทียบดอลลาร์ที่ระดับ 1.3345 ดอลลาร์ จาก 1.3290 ดอลลาร์ ส่วนดอลลาร์ออสเตรเลียแข็งค่าเทียบดอลลาร์สหรัฐ แตะที่ 0.7570 ดอลลาร์สหรัฐ จาก 0.7566 ดอลลาร์สหรัฐ